خلیائی تقسیم

خلیائی تفریق یا خلیہ تقسیم (cell division) ہک نظام یا عمل ہے جیندے وچ ہک خلیہ (cell) ٻئے ݙو یا چار خلیاں وچ تقسیم تھی ویندے۔ جیویں جیویں خلیے تقسیم تھیندن، ہک خلیے کنوں ٻئے خلیے بݨدے ویندن۔ ایں طرحاں انسان ودھدا ہے۔ ٻݙھیپے وچ انسان ایں واسطے ݙینہہ بہ ݙینہہ کمزور تھی ویندے کیوں جو خلیے تقسیم تھیوݨ بند تھی ویندے ہِن اتے ایں طرح انسان نہ تاں ودھدا ہے اتے نہ ای چنگی خاصی توانائی حاصل کر سڳدا ہے۔ خلیائی تقسیم دیاں ݙو اہم قسماں ہن:

•مائٹوسس: اوہ خلیائی تقسیم جیندے وچ ہک عام خلیہ ٻئے ݙو دختر خلیاں (daughter cells) وچ تقسیم تھیندے۔  

•میوسس: اوہ خلیائی تقسیم جیندے وچ ہک خلیہ ٻئے چار دختر خلیاں وچ تقسیم تھیندے۔ ایہ عمل گیمٹ (اوہ خلیے جنہاں کنوں نویں ٻال پیدا تھیندن) خلیاں وچ تھیندے۔
ونکی: سائنس